Тоня Трайкова
Самотници

chitanka.info

Самотници, с изгубени души отрано,

с червена светлина прозорецът ми свети:

— трапеза и стакан за някой гладен

и няколко трохи за боговете.

Не идвайте, защото всичко е привидно.

В леглото има мъж и с него хляба

изядохме. И после пихме вино…

А светлината просто сме забравили.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.